
13 Φεβρουάριου 2019 


ΤΕΥΧΟΣ ΠΡΩΤΟ 


Αρ 


. Φύλλου 20 


ΝΟΜΟΣ ΥΠ'ΑΡΙΘΜ . 4592 

Κύρωση της από 31 Δεκεμβρίου 2018 Πράξης 
Νομοθετικού Περιεχομένου «Παράταση δυνατό¬ 
τητας εξαίρεσης κύριας κατοικίας από τη ρευστο¬ 
ποίηση δυνάμειτουν. 3869/2010 (Α' 130), παρά¬ 
ταση μειωμένων συντελεστών Φ.Π.Α. στα νησιά 
Λέρο, Λέσβο, Κω, Σάμο και Χίο και επέκταση 
εφαρμογής του μέτρου του «Μεταφορικού Ισο¬ 
δύναμου» του ν. 4551/2018» και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Κυρώνεται και έχει ισχύ νόμου από τη δημοσίευσή της 
στην Εφημερίδα της Κυβερνήσεως η από 31 Δεκεμβρί¬ 
ου 2018 Πράξη Νομοθετικού Περιεχομένου «Παράταση 
δυνατότητας εξαίρεσης κύριας κατοικίας απάτη ρευστο¬ 
ποίηση δυνάμει του ν. 3869/2010 (Α' 130), παράταση 
μειωμένων συντελεστών Φ.Π.Α. στα νησιά Λέρο, Λέσβο, 
Κω, Σάμο και Χίο και επέκταση εφαρμογής του μέτρου 
του «Μεταφορικού Ισοδύναμου» του ν. 4551 /2018», που 
δημοσιεύθηκε στο αριθμ. 221 Φύλλο της Εφημερίδας της 
Κυβερνήσεως (Τεύχος Α') και έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Παράταση δυνατότητας εξαίρεσης κύριας κατοι¬ 
κίας από τη ρευστοποίηση δυνάμει του ν. 3869/2010 
(Α' 130), παράταση μειωμένων συντελεστών Φ.Π.Α. στα 
νησιά Λέρο, Λέσβο, Κω, Σάμο και Χίο και επέκταση εφαρ¬ 
μογής του μέτρου του «Μεταφορικού Ισοδύναμου» του 
ν. 4551/2018. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. Την έκτακτη περίπτωση της εξαιρετικά επείγουσας και 
απρόβλεπτης ανάγκης συνέχισης της προστασίας της κύ¬ 
ριας κατοικίας των υπερχρεωμένων φυσικών προσώπων 
από τη ρευστοποίηση της περιουσίας τους δυνάμει του 
ν. 3869/2010 (Α' 130), της αντιμετώπισης των συνεπειών 
των προσφυγικών ροών σε νησιάτου Αιγαίου με παράταση 
της ρύθμισης της παρ. 4 του άρθρου 21 του ν. 2859/2000 


(Α' 248) και της επέκτασης στον Άγιο Ευστράτιο της πιλοτι¬ 
κής εφαρμογήςτου μέτρου του «Μεταφορικού Ισοδύναμου» 
του ν. 4551 /2018 σε νησιά του Αιγαίου. 

3. Τη σχετική πρόταση του Υπουργικού Συμβουλίου, 
αποφασίζουμε: 

Άρθρο πρώτο 

Παράταση δυνατότητας εξαίρεσης κύριας 
κατοικίας από τη ρευστοποίηση δυνάμει 
του ν. 3869/2010 (Α' 130) 

1. Στο πρώτο εδάφιο της παρ. 2 του άρθρου 9 του 
ν. 3869/2010, ως ισχύει, οι λέξεις «Μέχρι την 31 η Δεκεμ¬ 
βρίου 2018» αντικαθίστανται από τις λέξεις «Μέχρι την 
28η Φεβρουάριου 2019». 

2. Στο τέταρτο εδάφιο της παρ. 2 του άρθρου 9 του 
ν. 3869/2010, ως ισχύει, οι λέξεις «Μέχρι την 31 η Δεκεμ¬ 
βρίου 2018» αντικαθίστανται από τις λέξεις «Μέχρι την 
28η Φεβρουάριου 2019». 

Άρθρο δεύτερο 

Παράταση μειωμένων συντελεστών Φ.Π.Α. 
στα νησιά Λέρο, Λέσβο, Κω, Σάμο και Χίο 

Στο άρθρο 21 του ν. 2859/2000 (Α' 248), ως ισχύει, η 
παρ. 4 αντικαθίσταται και προστίθεται παράγραφος 4α 
ως εξής: 

«4. Με απόφαση του Υπουργού Οικονομικών είναι 
δυνατή η μείωση κατά τριάντα τοις εκατό (30%) των 
συντελεστών του Φόρου Προστιθέμενης Αξίας (Φ.Π.Α.) 
επί ένα εξάμηνο για τα νησιά Λέρο, Λέσβο, Κω, Σάμο και 
Χίο, εφόσον: 

α) ο μέσος αριθμός των φιλοξενούμενων στα Κέντρα 
Υποδοχής και Ταυτοποίησης κάθε νησιού κατά το δω¬ 
δεκάμηνο που προηγείται της έκδοσης της απόφασης, 
όπως υπολογίζεται σύμφωνα με την επόμενη παράγρα¬ 
φο, υπερβαίνει τη δυναμικότητα φιλοξενίας ανά νησί, 
όπως αυτή προσδιορίζεται από την πράξη σύστασης 
κάθε Κέντρου, και 

β) πρόκειται για αγαθά τα οποία, κατά το χρόνο που ο 
φόρος γίνεται απαιτητός: 

αα) βρίσκονται στα νησιά αυτά και παραδίδονται από 
υποκείμενο στο φόρο που είναι εγκατεστημένο στα νη¬ 
σιά αυτά, 

ββ) πωλούνται με προορισμό τα νησιά αυτά από υπο¬ 
κείμενο στο φόρο, εγκατεστημένο σε οποιοδήποτε μέ- 

ροςτου εσωτερικού της χώρας, προς αγοραστή υποκεί¬ 
μενο ή προς μη υποκείμενο στο φόρο νομικό πρόσωπο, 
εγκατεστημένο στα νησιά αυτά, 
γγ) αποστέλλονται ή μεταφέρονται προς υποκείμε¬ 
νο στο φόρο ή προς μη υποκείμενο στο φόρο νομικό 
πρόσωπο που είναι εγκατεστημένο στα νησιά αυτά, στα 
πλαίσια της ενδοκοινοτικής απόκτησης αγαθών, 
δδ) εισάγονται στα νησιά αυτά. 

Η μείωση των συντελεστών δεν ισχύει για τα καπνοβι¬ 
ομηχανία προϊόντα και τα μεταφορικά μέσα. 

4α. Για την έκδοση της απόφασης της προηγούμενης 
παραγράφου, ο μέσος ετήσιος αριθμός φιλοξενουμέ- 
νων υπολογίζεται ανά εξάμηνο, τον Ιούνιο και Δεκέμβριο 
κάθε έτους, με βάση στοιχεία της Υπηρεσίας Υποδοχής 
καιΤαυτοποίησηςτου Υπουργείου Μεταναστευτικής Πο¬ 
λιτικής και της Ελληνικής Αστυνομίας και υπό την επί¬ 
βλεψη υπηρεσίας που θα οριστεί από την Ευρωπαϊκή 
Επιτροπή, για το δωδεκάμηνο που λήγει στο τέλος του 
προηγούμενου μήνα από την έκδοση της απόφασης. 
Κατά την πρώτη εφαρμογή του νόμου, η απόφαση του 
Υπουργού Οικονομικών εκδίδεται έως 31.12.2018, με 
βάση στοιχεία της Υπηρεσίας Υποδοχής και Ταυτοποί¬ 
ησης του Υπουργείου Μεταναστευτικής Πολιτικής και 
της Ελληνικής Αστυνομίας.» 

Άρθρο τρίτο 

Τροποποίηση του ν. 4551/2018 (Α' 116) 

Στηνπαρ. 2του άρθρου 10του ν. 4551/2018 (Α' 116), 
όπως η διάταξη αυτή προστέθηκε με την παρ. 4 του άρ¬ 
θρου 29 του ν. 4585/2018 (Α' 216), μετά τη λέξη «Αγαθο- 
νήσι», προστίθεται η φράση «Άγιος Ευστράτιος,». 


Άρθρο τέταρτο 
Έναρξη ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα, 31 Δεκεμβρίου 2018 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΠΡΟΚΟΠΙΟΣ Β. Π ΑΥΛΟ Π Ο ΥΛΟΣ 
Ο ΠΡΩΘΥΠΟΥΡΓΟΣ 
ΑΛΕΞΙΟΣ Π.ΤΣΙΠΡΑΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΙΩΑΝΝΗΣ ΔΡΑΓΑΣΑΚΗΣ, ΑΛΕΞΑΝΔΡΟΣ ΧΑΡΙΤΣΗΣ, 
ΠΑΝΑΓΙΩΤΗΣ ΚΑΜΜΕΝΟΣ, ΕΥΤΥΧΙΑ ΑΧΤΣΙΟΓΛΟΥ, 
ΑΛΕΞΙΟΣ Π. ΤΣΙΠΡΑΣ, ΟΛΓΑ ΓΕΡΟΒΑΣΙΛΗ, ΜΙΧΑΗΛ 
ΚΑΛΟΓΗΡΟΥ, ΕΥΚΛΕΙΔΗΣΤΣΑΚΑΛΩΤΟΣ, ΜΑΡΙΑ - ΕΛΙΖΑ 
ΞΕΝΟΓΙΑΝΝΑΚΟΠΟΥΛΟΥ, ΧΡΗΣΤΟΣ ΣΠΙΡΤΖΗΣ, ΦΩΤΙΟΣ - 
ΦΑΝΟΥΡΙΟΣ ΚΟΥΒΕΛΗΣ, ΣΤΑΥΡΟΣ ΑΡΑΧΩΒΙΤΗΣ, 
ΕΛΕΝΑ ΚΟΥΝΤΟΥΡΑ, ΑΛΕΞΑΝΔΡΟΣ ΦΛΑΜΠΟΥΡΑΡΗΣ, 
ΧΡΙΣΤΟΦΟΡΟΣ ΒΕΡΝΑΡΔΑΚΗΣ, ΔΗΜΗΤΡΙΟΣ 
ΤΖΑΝΑΚΟΠΟΥΛΟΣ,ΑΣΤΕΡΙΟΣΠΙΤΣΙΟΡΛΑΣ, ΠΑΝΑΓΙΩΤΗΣ 
ΡΗΓΑΣ, ΓΕΩΡΓΙΟΣ ΧΟΥΛΙΑΡΑΚΗΣ, ΠΑΥΛΟΣ ΠΟΛΑΚΗΣ, 
ΝΕΚΤΑΡΙΟΣ ΣΑΝΤΟΡΙΝΙΟΣ». 

Άρθρο 2 

Επέκταση αναστολής πράξεων αναγκαστικής 
εκτέλεσης στην Περιφερειακή Ενότητα Ζακύνθου 

Η ισχύςτου α' εδαφίου του άρθρου 93 του ν. 4582/2018 
(Α' 208) επεκτείνεται για το χρονικό διάστημα από 
29.1.2019 μέχρι και 29.4.2019. 




Τεύχος Α'20/13.02.2019 

Άρθρο 3 
Έναρξη ισχύος 

Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 13 Φεβρουάριου 2019 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός Οικονομίας 
και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Προστασίας του Πολίτη 

ΟΛΓΑ ΓΕΡΟΒΑΣΙΛΗ 

Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Αναπληρωτής Υπουργός 
Ναυτιλίας και Νησιωτικής Πολιτικής 

ΝΕΚΤΑΡΙΟΣ ΣΑΝΤΟΡΙΝΙΟΣ 


Αναπληρωτής Υπουργός 
Οικονομίας και Ανάπτυξης 

ΑΣΤΕΡΙΟΣ ΠΙΤΣΙΟΡΛΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Μεταναστευτικής Πολιτικής 

ΔΗΜΗΤΡΙΟΣ ΒΙΤΣΑΣ 


Υφυπουργός 

Οικονομίας και Ανάπτυξης 

ΕΥΣΤΑΘΙΟΣ ΓΙΑΝΝΑΚΙΔΗΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Ναυτιλίας 

και Νησιωτικής Πολιτικής 

ΦΩΤΙΟΣ-ΦΑΝΟΥΡΙΟΣ ΚΟΥΒΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 13 Φεβρουάριου 2019 
Ο επί της Δικαιοσύνης Υπουργός 

ΜΙΧΑΗΛ ΚΑΛΟΓΗΡΟΥ 

=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























